**NACRT**

**DRŽAVNOODVJETNIČKO VIJEĆE**

Na temelju odredbe članka 102. stavka 2. Zakona Državnoodvjetničkom vijeću (Narodne novine broj 67/2018, 126/2019 i 80/2022 u daljnjem tekstu: Zakon) i članka 2. Zakona o izmjeni Zakona o Državnoodvjetničkom vijeću (Narodne novine broj 80/2022) na 78. sjednici održanoj 13. prosinca 2022. donijelo je:

**PRAVILA**

**O IZMJENAMA I DOPUNAMA PRAVILA**

**O SADRŽAJU OBRASCA IZVJEŠĆA O IMOVINI DRŽAVNOG ODVJETNIKA I ZAMJENIKA DRŽAVNOG ODVJETNIKA I NAČINU NJEGOVA PODNOŠENJA**

Članak 1.

U Pravilima o sadržaju obrasca izvješća o imovini državnog odvjetnika i zamjenika državnog odvjetnika i načinu njegova podnošenja (Narodne novine broj 27/19 i 96/20, u daljnjem tekstu Pravila) u članku 2. stavak 1. iza riječi životnog partnera dodaje se: „/neformalnog životnog partnera (u daljnjem tekstu: partner)“.

Članak 2.

U članku 3. stavku 1. Pravila riječi „bračnog/izvanbračnog druga/životnog“ brišu se.

U članku 3. stavku 2. Pravila iznos „100.000,00 kuna“ mijenja se i glasi: „13.280 eura“

Članak 3.

U članku 3a. stavku 1. Pravila riječi „bračnog/izvanbračnog druga/životnog“ brišu se.

Članak 4.

Članak 7. stavak 1. mijenja se i glasi:

„Podatci o imovini državnog odvjetnika/zamjenika državnog odvjetnika, njegovog partnera i maloljetne djece, koji se prikupljaju navedeni su u Privitku 1. – Popis podataka o imovini državnog odvjetnika/zamjenika državnog odvjetnika, njegovog partnera i maloljetne djece koji se prikupljaju, koji čini sastavni dio ovih Pravila.“

U članku 7. stavcima 2. i 4. Pravila riječi „bračnog/izvanbračnog druga/životnog“ brišu se.

Članak 5.

Danom stupanja na snagu ovih Pravila prestaje se primjenjivati Privitak 1. - Obrazac izvješća o imovini državnog odvjetnika i zamjenika državnog odvjetnika propisan Pravilima o izmjenama i dopunama Pravila o sadržaju obrasca izvješća o imovini državnog odvjetnika i zamjenika državnog odvjetnika i načinu njegova podnošenja (»Narodne novine« broj 27/19 i 96/20) jer se podaci prikupljaju u elektroničkom obliku..

Privitku 1. - Popis podataka o imovini državnog odvjetnika/zamjenika državnog odvjetnika, njegovog partnera i maloljetne djece, koji se prikupljaju čini sastavni dio ovih Pravila.

Članak 6.

Ova Pravila stupaju na snagu prvoga dana od dana objave u »Narodnim novinama«.

Broj: DOV-42/2019

Zagreb, 13. prosinca 2022.

Predsjednik   
Državnoodvjetničkog vijeća   
 **Darko Klier,**v. r.